stanford-oval/wikipedia huggingface dataset:
Dorothea
סוגה

"Dorothea" הוא שיר שמסופר מנקודת מבטו של הדמות הגברית מהשיר "'Tis the Damn Season", שנשאר בטופלו בזמן שאהובתו מבית הספר התיכון, דורותיאה, עוברת ללוס אנג'לס כדי לפתח את הקריירה ההוליוודית שלה. אותו הגבר מפרט על ראשית חייה של דורותיאה ומשכנע אותה לחזור לפשטות שבחיים הכפריים. השיר מורכב מפסנתר, תוף מרים וגיטרות, והושווה ל-"Betty".
ביקורת

כלפי השיר הופנו ביקורות חיוביות, תוך שטענו כי הוא "סיפור המסופר מנקודת מבטו של מספר ללא שם בעיר הולדתה של דורותיאה".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 87 |  |
| BuzzFeed | 167 השירים הטובים ביותר של טיילור סוויפט, לפי דירוג | 112 |  |
| Vulture | 179 השירים הטובים ביותר של טיילור סוויפט, לפי דירוג | 37 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Dorothea" בוצע באצטדיון ראש החץ בקנזס סיטי, מיזורי ב-8 ביולי 2023 יחד עם השיר "Last Kiss".
קרדיטים וצוות

כל הקרדיטים שלהלן לקוחים מטיידל, ופיצ'פורק.
| --- | --- |
 טיילור סוויפט – שירה, כתיבה  ארון דסנר – כתיבה, הפקה, פסנתר, גיטרה חשמלית, גיטרת בס, גיטרה אקוסטית, תוף מרים, הקלטה  תומאס ברטלט – כלי מקלדת, סינתיסייזרים, פסנתר  ג'וש קאופמן – גיטרה אקוסטית  בנימין לאנז – סינת' מודולרי:  ג'יי טי בייטס – תופים, כלי הקשה  ג'ונתן לואו – הקלטה, מיקסינג  גרג קלבי – מאסטרינג  סטיב פאלון – מאסטרינג  לורה סיסק – הקלטה קולית
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 47 |  |
|  עולמי | בילבורד גלובל ללא ארצות הברית | 95 |  |
|  אוסטרליה | מצעד הסינגלים האוסטרלי | 47 |  |
|  ארצות הברית | בילבורד הוט 100 | 67 |  |
|  ארצות הברית | רולינג סטון טופ 100 | 35 |  |
|  ארצות הברית | מצעד שירי הרוק & האלטרנטיביים | 13 |  |
|  ארצות הברית | מצעד השירים האלטרנטיביים | 13 |  |
|  ארצות הברית | מצעד שירי הסטרימינג (אלטרנטיבי) | 10 |  |
|  ארצות הברית | מצעד שירי הסטרימינג | 45 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 74 |  |
|  קנדה | קנדה הוט 100 | 34 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 בדצמבר 2020 | הזרמת מוזיקה • הורדה דיגיטלית | ריפבליק |  |
הערות שוליים

1 2 3 4  evermore, נבדק ב-2020-12-12
1 2 3  Taylor Swift (new album) - evermore: lyrics and songs | Deezer (באנגלית אמריקאית), נבדק ב-2020-12-12
1 2  Madison Malone Kircher, Thank You, Taylor Swift, for Making My Sad Yuletide Gay(er), Vulture, ‏2020-12-11 (באנגלית אמריקאית)
↑  Gold Rush by Taylor Swift | Billboard The Hot 100 Chart, Billboard
↑  Hot Rock & Alternative Songs Chart, Billboard
↑  Hot Alternative Songs Chart, Billboard
↑  Aaron Dessner on the 'Weird Avalanche' That Resulted in Taylor Swift's 'Evermore', Billboard (באנגלית)
↑  Taylor Swift –  dorothea (באנגלית), נבדק ב-2021-03-04
1 2  Taylor Swift 'evermore' Is Ready For Your Record Player, Radio Play Be Damned « American Songwriter, web.archive.org, ‏2020-12-11
↑  Taylor Swift: Evermore – rich alt-rock and richer character studies | Taylor Swift | The Guardian, web.archive.org, ‏2020-12-11
↑  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
↑  Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
↑  Try the TIDAL Web Player, listen.tidal.com (באנגלית)
↑  Taylor Swift Releases New Album evermore: Listen and Read the Full Credits | Pitchfork, web.archive.org, ‏2020-12-11
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz work: 37b4775d-f529-4a37-addf-208b1c1d2952
False God

| --- | --- |
 שיר בביצוע טיילור סוויפט
 מתוך האלבום Lover
 יצא לאור:  23 באוגוסט 2019
 תאריך הקלטה:  נובמבר 2018 – פברואר 2019
 סוגה:  נאו סול, R&B עכשווי, טראפ 
 שפה:  אנגלית
 אורך:  3:20
 חברת תקליטים:  ריפבליק
 כתיבה:  טיילור סוויפט, ג'ק אנטונוף
 הפקה:  ג'ק אנטונוף, טיילור סוויפט
 
"False God" (בעברית: "אֱלֹהִים כּוֹזְבִים") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השביעי שלה, Lover. השיר יצא לאור ב-23 באוגוסט 2019, בסמוך לצאת האלבום, על ידי חברת התקליטים ביג משין רקורדס. סוויפט כתבה את השיר ביחד עם ג'ק אנטונוף שגם הפיק אותו עימה. מבחינה מוזיקלית, הוא מאופיין בסוגות מוזיקליות כמו R&B, פופ-נשמה, טראפ, אלקטרופופ ודרים פופ. מבחינה לירית, מילותיו עוסקות בהשוואה בין מערכת יחסים לדת.
אף על פי שלא יצא כסינגל, הצליח "False God" להגיע למקום הראשון במצעד ה-LyricFind U.S.. כבר ביציאתו של השיר, הופנו כלפיו ביקורות חיוביות רבות מטעם כתבי עת ואתרי מוזיקה שונים. מבקרי המוזיקה כינו אותו כ"שיר החושני ביותר שסוויפט יצרה אי פעם" והוסיפו שיש בו "השפעת R&B שנראתה רק לעיתים רחוקות במוזיקה שלה וביצוע קולי מרשים". בנוסף לכך, הוא דורג במקום ה-147 ברשימת "כל 206 השירים של טיילור סוויפט, לפי דירוג", שפורסמה על ידי רוב שפילד ברולינג סטון, בשנת 2021.
סוויפט ביצעה את "False God" ב-5 באוקטובר 2019, במהלך תוכנית הטלוויזיה האמריקאית "סאטרדיי נייט לייב". אותו המאורע היה הופעה שקיימה סוויפט כמה שבועות לאחר יציאתו של האלבום, כמו גם הופעת הבכורה שלה עם השיר. במהלך התוכנית ביצעה גם את "Lover". ההופעות פורסמו ביוטיוב וצברו מיליוני צפיות במרוצת השנים.
רקע וכתיבה

השיר נכתב והופק על ידי טיילור סוויפט וג'ק אנטונוף, שעבד עימה במהלך הקריירה על אלבומים ושירים נוספים כדוגמת Folklore ו-Evermore שיצאו לאור בשנת 2020. את הטיזרים הראשונים של "False God" פרסמה סוויפט עוד לפני ש-Lover יצא לאור ברחבי העולם. מעבר לכך, פרסמה סוויפט את אחת השורות מהשיר, במודעה שפורסמה בניו יורק טיימס ובהודעה קולית עבור ספוטיפיי. לאחר שיצא, זכה השיר להתעניינות מטעם מבקרי המוזיקה והקהל ברחבי ארצות הברית, מה שהוביל אותו להגיע למקום הראשון במצעד ה-LyricFind U.S. של בילבורד.
מבקרי מוזיקה שונים תיארו אותו כ"חושני ובוער" וכ"בלדה סוערת", עם אלמנטים של ג'אז, וטריפ הופ.
משמעות

"False God" משתמש בדימויים דתיים דומיננטיים, כדי להשוות את מערכת היחסים של סוויפט עם בן זוגה, ג'ו אלווין, למשהו כל יכול וגדול מהם. בשיר ישנם שני בתים בלבד, תוך שהוא כולל גם שני קדמי-פזמון, שני פזמונים ואאוטרו. המטרה שלו הייתה להמחיש ולבטא את מערכת היחסים שלה, תוך שימוש בסימנים דתיים כדוגמת גן עדן, לתיאור רגע שיא במערכת היחסים שלה ("אני יודעת שגן עדן זה משהו; אני מגיעה לשם כשאתה נוגע בי, מותק"). את השיר מתחילה סוויפט בתמיהה לגבי הצלחת מערכת היחסים שלה עם אלווין; היא מתארת מצב בו הם היו "משוגעים מספיק" כדי לחשוב שמערכת היחסים שלהם יכולה להצליח. לאחר מכן, היא מצהירה "זוכר איך אמרתי שאני אמות בשבילך?", הדבר הוא אשליה אפשרית לאמונות נוצריות על האופן שבו מת ישו למען הטוב ובמטרה לשחרר את האנושות מחטא. השורה הזו מרמזת שהיא כל כך מחבבת את בן הזוג שלה עד כדי כך שהיא תעשה הכול בשבילו כולל לוותר על חייה. בהמשך, משתמשת סוויפט באוקיינוס על מנת להמחיש את המרחק הפיזי בינה לבין אלווין. אותם הדימויים של האוקיינוס, נובעים מהעובדה שכשהם נפגשו, הוא חי באנגליה בזמן שהיא גרה בארצות הברית – הם מופרדים על ידי האוקיינוס האטלנטי.
בקדם-הפזמון נמצאת השורה "ואני לא יכולה לדבר איתך כשאתה ככה"; אותה השורה שסוויפט פרסמה במודעה בניו יורק טיימס ובהודעה קולית עבור ספוטיפיי. הטיזרים של השיר הופצו ברחבי העולם כ"מכתבי אהבה" לפני היציאה הרשמית של Lover. השורה הראשונה הוצגה גם בווידאו קליפ של "Me!". בתחילת הקליפ, טיילור מקריאה את השורה לברנדון יורי בתגובה שהוא אמר לה להירגע. "False God" כולל מוטיב דתי דומה לרצועה של סוויפט מ-2017, "Don't Blame Me". שני השירים משלבים בין רוחניות ומיניות כדי להדגיש תחושת "קדושה" בזוגיות, כמו גם להמחיש עד כמה זה יכול להיות חיובי והכרחי עבור שני הצדדים. בהמשך השיר, משתמשת סוויפט גם במוטיב הגיהנום.
סוויפט בוחרת לסגור את השיר עם ארבע השורות "עדיין סוגדים לאהבה הזו; גם אם זה אלוהים כוזבים; אלוהים כוזבים; עדיין סוגדים לאהבה הזו".
הצלחה מסחרית

השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-77, תוך שבמצעד ה-LyricFind U.S. התברג במקום הראשון. בסמוך לכך, התברג במקום ה-77 במצעד קנדה הוט 100 ובמקום ה-40 במצעד שירי הסטרימינג לפי דרישה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.
ביקורת

כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-147 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 21 |  |
| רולינג סטון | כל 206 השירים של טיילור סוויפט, לפי דירוג | 147 |  |
| BuzzFeed | 167 השירים הטובים ביותר של טיילור סוויפט, לפי דירוג | 42 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 170 |  |
| NME | השירים הטובים ביותר של טיילור סוויפט, לפי דירוג | 68 |  |
| Paste | 158 השירים הטובים ביותר של טיילור סוויפט, לפי דירוג | 74 |  |
| Vulture | 179 השירים הטובים ביותר של טיילור סוויפט, לפי דירוג | 127 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "False God" בוצע באצטדיון ג'איינטס במזרח רתרפורד, ניו ג'רזי, ב-27 במאי 2023 יחד עם השיר "Holy Ground".
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | 77 |  |
|  ארצות הברית | LyricFind U.S. | 1 |  |
|  ארצות הברית | מצעד שירי הסטרימינג לפי דרישה | 40 |  |
|  קנדה | קנדה הוט 100 | 77 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 23 באוגוסט 2019 | הזרמת מוזיקה • הורדה דיגיטלית | ריפבליק |  |
יעקב בן ראובן

יעקב בן ראובן היה חכם ופרשן מקרא קראי שחי בסביבות המאות ה-11 וה-12, ככל הנראה בקונסטנטינופול, בירת האימפריה הביזנטית (כיום איסטנבול).
במהלך חייו נסע אל ארצות שונות במטרה להפיץ את היהדות הקראית ברחבי העולם ולאסוף כתבי יד שיש בהם פרשנות של קראים למקרא. בפירושים אלה השתמש בחיבורו שלו, "ספר העושר".
ספר העושר

חיבורו החשוב ביותר של יעקב בן ראובן, נקרא על ידו "ספר העֹשר", משום שלפי דבריו בהקדמה לספר, הקורא ימצא בפנים מספיק מידע ולא יאלץ לעיין בפרשנויות ארוכות ובעלות מספר רב של כרכים שהוא כבר קרא בעצמו. ואכן ספר זה מכיל פירושים מקוצרים בעברית לכל עשרים וארבעת ספרי המקרא. הוא מבוסס על דברי פרשנות של חכמים קראים שקדמו לחכם יעקב בן ראובן, שהיו כתובים בעברית או מתורגמים לעברית מהשפה הערבית, בה נכתבה רוב היצירה הקראית בתור הזהב של היהדות הקראית בארץ ישראל. יעקב בן ראובן התבסס בחיבורו בעיקר על דברי החכם יפת בן עלי ועל דברי החכם ישועה בן יהודה.
הפירוש שלו מכיל הרבה מונחים ביוונית-קראית וביוונית, שהייתה שפת האימפריה הביזנטית. מכך ניתן ללמוד שיעקב בן ראובן היה כנראה יליד קונסטנטינופול שיוונית הייתה שפתה. ממילים אלה אפשר ללמוד על מטבעות הלשון שהיו מקובלים בקרב הקראים באימפריה הביזנטית.
ההסבר של המחבר לכל קטע נתון לרוב נפתח בקיצור "מע'" או "יע'" (שמשמעותם בערבית היא "מַעְנָהֻּ" או "יעני" = כלומר), ולאחריהם מופיע הפירוש. כאשר קיימים הסברים אחרים של פרשנים נוספים, מופיע בדרך כלל בין פרוש לפרוש הקיצור "ד"א" שמשמעותו "דבר אחר" או "דברי אחרים".
עותקי כתב יד של "ספר העֹשר" נמצאים בסנקט פטרבורג, בפריז ובליידן שבדרום הולנד.
שמחה פינסקר הדפיס קטעים מתוך הפירוש לתורה בספרו 'ליקוטי קדמוניות', ודוקס הדפיס קטעים מתוך הפירוש לתהלים.
קטע אחר מ"ספר העֹשר", מירמיהו ועד דברי הימים (מלבד תהילים) הודפס תחת הכותרת הכללית "מבחר ישרים", יחד עם פירוש "המבחר" של החכם אהרון בן יוסף הרופא לנביאים ראשונים ולישעיהו, על ידי החכם אברהם פירקוביץ', ביבפטוריה ה'תקצ"ד (גוזלווא, 1835).
Coney Island

"Coney Island" הוא שיר שהוקלט על ידי הזמרת-יוצרת האמריקאית טיילור סוויפט, ביחד עם הלהקה דה נשיונל, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט והופק על ידה ועל ידי ארון דסנר. השיר זכה להצלחה בינלאומית ראשונית מבלי שיצא כסינגל. בהמשך, יצא לאור ב-18 בינואר 2021, כסינגל השלישי מתוך האלבום.
עם יציאתו, "Coney Island" זכה לביקורות חיוביות מטעם מבקרי המוזיקה, תוך שנאמר עליו כי "הפזמון שלו "אני על חוף בקוני איילנד, תוהה לאן נעלם המותק שלי" הוא מחווה מעולה לפופ הקלאסי". השיר הופיע במקום החמישי במצעד שירי הספוטיפיי העולמי וצבר למעלה מ-3.934 מיליון השמעות ביממה אחת.
רקע והוצאה

דסנר ואחיו התאום, ברייס דסנר, שלחו לסוויפט כמה מקטעי הכלי שהם יצרו עבור הלהקה שלהם, דה נשיונל. אחד מהם הפך בהמשך ל-"Coney Island". סוויפט ואלווין כתבו את מילותיו והיא הקליטה אותו. לאחר שהאזינו לגרסה הראשונית שלו, האחים דסנר חשו כי השיר קשור לדה נשיונל ונתנו למאט ברנינגר (הסולן הראשי של הלהקה) להקליט אותו ולבריאן דוונדורף (מתופף הלהקה) להיות האחראי בו על התופים. דסנר סיפר כי ברנינגר "התרגש" מההצעה.
לבסוף, הלהקה התכנסה, דוונדורף ניגן על התופים ואילו אחיו סקוט דוונדורף ניגן על הבס ובפסנתר הכיס; ברייס דסנר עזר בהפקת השיר.
הרכב ומילים

"Coney Island", הרצועה התשיעית באלבום, היא דואט עם מאט ברנינגר, סולן להקת דה נשיונל. היא מכילה בתוכה סוגות מוזיקליות כמו רוק אלטרנטיבי, ואלס, ואינדי פולק. הרצועה תוארה כ"נוסטלגית", תוך שהיא עוסקת בזוג אוהבים שנזכר ברגעים שלהם יחד בקוני איילנד, ניו יורק.
את השיר הקליטה סוויפט במהלך שנת 2020, בדומה לשאר שירי האלבום Evermore.
ביקורת

"Coney Island" ספג ביקורות חיוביות מטעם מבקרי המוזיקה. בובי אוליבייה מ-Spin תיאר את "Coney Island" כ"דואט אפל להפליא, שמרגיש כמו ואלס בודד במדרחוב בברוקלין", ושיבח את מיזוג הקולות של טיילור סוויפט ודה נשיונל. כריס וילמן מווראייטי השווה את השיר ל-"Exile"‏ (2020)‏, דואט דומה נוסף שנכלל באלבום הקודם של סוויפט Folklore. הוא ציין כי ב-"Exile" זוג האוהבים מאשימים זה את זה, בעוד שב-"Coney Island" הם נזכרים בזיכרונות חיוביים שחוו יחד. ניל מקורמיק מדיילי טלגרף כתב כי השיר "מדבר על התובנות של הזוג כשהם נפגשים", ושיבח את קולה של סוויפט, בטענה שהוא "צנון" ו"קריר" ותואם לקולו של סולן דה נשיונל.
טום ברייהאן מ-Stereogum כינה את "Coney Island" כרגע "החשוב ביותר ב-Evermore, בדומה לכך ש-"The Last Time" היה הרגע החשוב ביותר באלבום Red, משנת 2012". קרייג ג'נקינס מ-Vulture, החמיא לקולו של מאט ברנינגר (סולן דה נשיונל), ולקולה של סוויפט והצהיר כי "אתה שומע [את השיר] ואתה מתחיל לתהות אם יש כאן התנסות בסגנון שירה חדש". בביקורות פחות טובות, אלכסיס פטרידיס מהגרדיאן שיבחה את הופעתו של ברנינגר בשיר, אך טענה ש"מילותיו צרות ולא כוללות תוכן רב". סם סודומסקי מפיצ'פורק טען שהופעתו של ברנינגר ב-"Coney Island" אינה קשורה.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 16 |  |
| BuzzFeed | 167 השירים הטובים ביותר של טיילור סוויפט, לפי דירוג | 29 |  |
| Vulture | 179 השירים הטובים ביותר של טיילור סוויפט, לפי דירוג | 119 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Coney Island" בוצע באצטדיון מרצדס-בנץ באטלנטה, ג'ורג'יה, ב-28 באפריל 2023. לפני ביצוע השיר, סוויפט נשאה נאום נרגש והכירה בהערצתה לדה נשיונל והשפעתם עליה. היא הזכירה את שיתוף הפעולה עם ארון דסנר מהנשיונל באלבום החדש שלהם ועודדה את הקהל להקשיב לפרויקטים שלהם. למרות שלא ביצעה את שיתוף הפעולה שלהם "The Alcott", היא שימחה את המעריצים עם הופעת הסולו החיה הראשונה אי פעם של "Coney Island", במקור דואט עם מאט ברנינגר מהלהקה. במהלך המופע בסידני שנערך ב-23 בפברואר 2024, סוויפט העלתה את סברינה קרפנטר לבמה, והשתיים ביצעו יחד מאשאפ של השירים "White Horse" ו-"Coney Island". קרפנטר הייתה מופע החימום בסיבוב ההופעות של סוויפט באמריקה הלטינית, אסיה ואוסטרליה.
קרדיטים וצוות

כל הקרדיטים שלהלן לקוחים מטיידל, ופיצ'פורק.
| --- | --- |
 טיילור סוויפט – קולות, כתיבה, הקלטה קולית  ארון דסנר – הפקה מוזיקלית, תכנות מכונת תופים, סינתיסייזרים, גיטרה חשמלית, גיטרת  בס, גיטרה אקוסטית, גיטרה גבוהת מיתרים  ברייס דסנר – הפקה מוזיקלית, כתיבה, תזמורת, פסנתר, מפעם  בריאן דוונדורף – תכנות מכונת תופים, מערכת תופים  יוקי נומאטה רזניק – כינור  קלריס ג'נסן – צ'לו:  ג'ייסון טרוטינג – כלי הקשה, מערכת תופים  ויליאם באורי – כתיבה  מאט ברנינגר – קולות  סקוט דוונדורף – גיטרה בס, פסנתר כיס  קייל רזניק – כינור  ג'ונתן לואו – הקלטה, הקלטה קולית, מיקסינג  גרג קלבי – מאסטרינג  סטיב פאלון – מאסטרינג
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 45 |  |
|  עולמי | בילבורד גלובל ללא ארצות הברית | 96 |  |
|  אוסטרליה | מצעד הסינגלים האוסטרלי | 42 |  |
|  ארצות הברית | בילבורד הוט 100 | 63 |  |
|  ארצות הברית | רולינג סטון טופ 100 | 32 |  |
|  ארצות הברית | מצעד שירי הסטרימינג | 44 |  |
|  ארצות הברית | מצעד שירי הרוק & האלטרנטיביים | 12 |  |
|  ארצות הברית | מצעד השירים האלטרנטיביים | 12 |  |
|  ארצות הברית | מצעד שירי הסטרימינג (אלטרנטיבי) | 9 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 75 |  |
|  פורטוגל | מצעד הסינגלים הפורטוגזי | 150 |  |
|  פלנדריה | אולטראטופ 50 | 15 |  |
|  קנדה | קנדה הוט 100 | 31 |  |
|  קנדה | מצעד השירים הדיגיטליים | 47 |  |
נתוני מכירות

| אזור | תואר | מכירות |
| --- | --- | --- |
| ברזיל (Pro-Música Brasil) | זהב | 20,000 |
סיכום
| בכל העולם | — | 20,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 בדצמבר 2020 | הזרמת מוזיקה • הורדה דיגיטלית | ריפבליק |  |
| כלל העולם | 11 בינואר 2021 | רדיו אלטרנטיבי | ריפבליק |  |
| ארצות הברית | 18 בינואר 2021 | רדיו טריפל איי | ריפבליק |  |
Tusk (שיר)

| --- | --- |
 סינגל בביצוע פליטווד מק
 מתוך האלבום Tusk
 יצא לאור:  19 בספטמבר 1979 
 מקום הקלטה:  אולפני הווילג' 
 סוגה:  רוק 
 שפה:  אנגלית 
 חברת תקליטים:  האחים וורנר רקורדס 
 כתיבה:  לינדזי בקינגהאם 
 
"Tusk" (בעברית: "חט") הוא שיר של להקת הרוק הבריטית-אמריקאית פליטווד מק מתוך האלבום הכפול באותו השם. השיר הגיע בשיא למקום השמיני במצעד בארצות הברית, למקום השישי בממלכה המאוחדת, למקום החמישי בקנדה ולמקום השלישי באוסטרליה. לינדזי בקינגהאם כתב את השיר והוא המבצע הראשי שלו.
רקע

בחיפוש אחר שיר מוביל לאלבום שעדיין לא נקרא בשם, מיק פליטווד הציע ללהקה לקחת את הריף שבו השתמש לינדזי בקינגהאם לבדיקות, ולהפוך אותו לשיר.  מפיקי האלבום, ריצ'רד דשוט וקן קליאט, יצרו הקלטה קצרה של הריף וניגנו אותה ברצף, ועליה כתבה הלהקה את השיר.
בנוסף לכלי הנגינה הרגילים, הלהקה התנסתה בלשלב בשיר צלילים ייחודיים שונים. אלו כללו קולות של חיות, שוטים, צרחות וקללות ושימוש בממחטות קלינקס, בקבוקים ובשר טלה.
לבקשתו של מיק פליטווד, הלהקה גייסה את התזמורת הצועדת של אוניברסיטת דרום קליפורניה להופיע בסינגל.
אולפן נייד הותקן באצטדיון דודג'ר בלוס אנג'לס כדי להקליט את התזמורת הצועדת.  בהקלטה נכחו 112 חברי הלהקה, שהתברר שהם חייבים לצעוד תוך כדי הנגינה כדי לשמור על הקצב. כדי להקליט אותם תוך כדי הליכה נעשה שימוש במיקרופון מרחבי מיוחד. חלקים מההקלטה באצטדיון נכנסו לקליפ של השיר. ג'ון מקווי, שלא יכול היה להופיע להקלטה נראה בקליפ כדמות קרטון. סטיבי ניקס מציגה בקליפ את כישוריה בסטאף.
קבלה וביקורת

מגזין בילבורד תיאר את "Tusk" כ"שילוב מוזר של שירה וכלי הקשה", וטען שהוא לא "נגיש" לקהל כמו שאר שירי הלהקה ושקשה לתפוס את ההוק.  מגזין קאש בוקס שיבח את השיר על אף ייחודיותו. מגזין רקורד וורלד כינה את השיר "'יציאה' מיוחדת במינה" עבור הלהקה והשווה את השיר ל"מחול שבטי". מגזין רולינג סטון שיבח את השיר ואמר שהוא התרומה המעניינת ביותר של בקינגהאם לאלבום. בנוסף, הוא השווה אותו לשיר "Revolution 9" של הביטלס (1968).
מבצעים

לינדזי בקינגהאם – גיטרות, כלי הקשה, שירה
כריסטין מקווי – קלידים, קולות רקע
סטיבי ניקס – קולות רקע
ג'ון מקווי – גיטרה בס
מיק פליטווד – תופים, כלי הקשה
מיקומי שיא

|   ‏‏‏  מצעדים שבועיים> מדינה |   ‏‏‏  מצעדים שבועיים> מצעד |   ‏‏‏  מצעדים שבועיים> מיקום שיא |   ‏‏‏  מצעדים שבועיים>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטרליה | קנט מיוזיק רפורט | 3 |  |
|  אירלנד | מצעד הסינגלים האירי | 15 |  |
|  ארצות הברית | בילבורד הוט 100 | 8 |  |
|  ארצות הברית | קאש בוקס טופ 100 | 8 |  |
|  גרמניה המערבית | GfK – טופ 100 | 7 |  |
|  הולנד | מצעד 40 הסינגלים ההולנדיים | 9 |  |
|  הולנד | מצעד 100 הסינגלים ההולנדיים | 10 |  |
|  הממלכה המאוחדת | מצעד הסינגלים הבריטי | 6 |  |
|  ניו זילנד | המצעד הניו זילנדי הרשמי | 4 |  |
|  פלנדריה | אולטראטופ 50 | 26 |  |
|  קנדה | קנדה הוט 100 | 5 |  |
|   ‏‏‏  מצעדי סוף שנה (1979)> מדינה |   ‏‏‏  מצעדי סוף שנה (1979)> מצעד |   ‏‏‏  מצעדי סוף שנה (1979)> מיקום שיא |   ‏‏‏  מצעדי סוף שנה (1979)>  |
| --- | --- | --- | --- |
|  אוסטרליה | מצעד הסינגלים האוסטרלי | 35 |  |
|  ארצות הברית | קאש בוקס טופ 100 | 64 |  |
|  הולנד | מצעד 40 הסינגלים ההולנדיים | 62 |  |
|  הולנד | מצעד 100 הסינגלים ההולנדיים | 97 |  |
|  הממלכה המאוחדת | מצעד הסינגלים הבריטי | 75 |  |
|  קנדה | קנדה הוט 100 | 54 |  |
|   ‏‏‏  מצעדי סוף שנה (1980)> מדינה |   ‏‏‏  מצעדי סוף שנה (1980)> מצעד |   ‏‏‏  מצעדי סוף שנה (1980)> מיקום שיא |   ‏‏‏  מצעדי סוף שנה (1980)>  |
| --- | --- | --- | --- |
|  אוסטרליה | מצעד הסינגלים האוסטרלי | 97 |  |
|  ארצות הברית | בילבורד הוט 100 | 94 |  |
|  גרמניה המערבית | GfK – טופ 100 | 47 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 50,000 |
| הממלכה המאוחדת (BPI) | כסף | 250,000 |
סיכום
| בכל העולם | — | 300,000 |
פובליוס ואטיניוס

| --- | --- |
 לידה:  95 לפנה״ס? רומא העתיקה 
 פטירה:  המאה ה־1 לפנה״ס כנראה 
 מדינה:  רומא העתיקה 
 תפקיד:  קונסול (47 לפני הספירה–47 לפני הספירה)  סנאטור ברומא העתיקה (ערך בלתי־ידוע–ערך בלתי־ידוע)  קוואיסטור  טריבון הפלבאים 
 בן או בת זוג:  Antonia  Pompeia 
 
פובליוס ואטיניוס (בלטינית: Publius Vatinius;‏ המאה ה-1 לפנה"ס) היה מדינאי ואיש צבא רומי, בין תומכיו של יוליוס קיסר.